Lori farbistý

**Lori farbistý** (iné názvy: **lori mnohofarebný** alebo **lori pestrý**; lat. *Trichoglossus haematodus* ) je druh austroázijských papagájov, z podčeľade loriorodých a rodu *[[Trichoglossus]]* ktorý sa vyskytuje v Austrálii, východnej Indoneézii, Papue-Novej Guinei, Novej Kaledónii, na Šalamúnovch ostrovoch a na ostrovoch štátu Vanuatu. V Austrálii obýva územie pozdĺž východného pobrežia od Queenslandu po Južnú Austráliu a severozápad Tasmánie. Lori mnohofarebný bol introdukovaný aj na územie Perthu v Západnej Austrálii, Aucklandu, na Novom Zélande a do Hongkongu.

Prirodzeným životným prostredím tohto papagája sú lesy, pobrežné buše a dažďové pralesy. Taxón *Trichoglossus haematodus* je rozdelený do viacerých poddruhov.

## Opis
Lori mnohofarebný je, v súlade so svojim pomenovaním veľmi pestrý, druh papagája. Jeho perie je sfarbené takmer všetkými farbami dúhy, u jednotlivých poddruhov sa menia ich kombinácie. Farebné spektrum peria je na hlave (v tvári) a v brušnej časti ohraničené výraznou sýtomodrou farbou. Chrbát, chrbtová strana krídel a kostrč sú sýtozelené, hruď a zobák červené. Jednotlivé farebné plochy sú v závislosti od poddruhov ohraničené niekde žltými, niekde čiernymi plochami. 

Lori mnohofarebný nie je veľký papagáj. Jeho dĺžka je okolo 25-30&nbsp;cm, rozpätie krídel tohto papagája je okolo 17&nbsp;cm.

## Taxonómia
* Druh: Trichoglossus haematodus (Linnaeus, 1771)   
** poddruh: *Trichoglossus haematodus caeruleiceps* Albertis & Salvadori, 1879    
** poddruh: *Trichoglossus haematodus deplanchii* J. Verreaux & Des Murs, 1860    
** poddruh: *Trichoglossus haematodus eyrei* Mathews, 1912    
** poddruh: *Trichoglossus haematodus flavicans* Cabanis & Reichenow, 1876    
** poddruh: *Trichoglossus haematodus haematodus* (Linnaeus, 1771)    
** poddruh: *Trichoglossus haematodus intermedius* Rothschild & Hartert, 1901    
** poddruh: *Trichoglossus haematodus massena* Bonaparte, 1854    
** poddruh: *Trichoglossus haematodus nesophilus* Neumann, 1929    
** poddruh: *Trichoglossus haematodus nigrogularis* G. R. Gray, 1858    
** poddruh: *Trichoglossus haematodus septentrionalis* Robinson, 1900
** poddruh: *Trichoglossus haematodus rosenbergii* Schlegel, 1871  - zaraďované aj ako samostatný druh
** poddruh: *Trichoglossus haematodus moluccanus* (Gmelin, 1788) - zaraďované aj ako samostatný druh
** poddruh: *Trichoglossus haematodus forsteni* (Bonaparte 1850) - zaraďované aj ako poddruh druhu T. forsteni
** poddruh: *Trichoglossus haematodus djampeanus* (Hartert 1897) - zaraďované aj ako poddruh druhu T. forsteni
** poddruh: *Trichoglossus haematodus mitchellii* (Gray,GR 1859) - zaraďované aj ako poddruh druhu T. forsteni
** poddruh: *Trichoglossus haematodus stresemanni* (Meise 1929) - zaraďované aj ako poddruh druhu T. forsteni 
** poddruh: *Trichoglossus haematodus weberi* (Buttikofer 1894) - zaraďované aj samostatný druh
** poddruh: *Trichoglossus haematodus rubritorquis* - zaraďované aj samostatný druh
** poddruh: *Trichoglossus haematodus capistratus* (Bechstein 1811) - zaraďované aj poddruh druhu T. capistratus
** poddruh: *Trichoglossus haematodus flavotectus* (Hellmayr 1914) - zaraďované aj ako poddruh druhu T. capistratus 
** poddruh: *Trichoglossus haematodu fortis* (Hartert 1898) - zaraďované aj ako poddruh druhu T. capistratus

## Potrava
Ako u všetkých loriorodých papagájov je hlavnou potravinovou zložkov peľ a nektár kvetov rastlín. Koniec jazyka tejto čeľade, na ktorom sú štetcovito usporiadané jemné vláknité papily na zbieranie nektáru a peľu z kvetov. Súčasťou ich potravy môžu byť aj druhy dozretého mäkkého ovocia. V súčasnosti sú vo svojej domovskej krajine tieto papagáje častými návštevníkmi špeciálnych kŕmidiel, ktoré sú milovníkmi vtáctva plnené sirupmi, semenami slnečnice, ovocím ako sú jablká, hrušky, či hrozno.

## Reprodukcia
V Austrálii páry loriho mhohofarebného hniezdia v jarnom období (od septembra do decembra) často v korunách eukalyptových stromov.

## Stav druhu
Lori mnohofarebný je v oblastiach svojho prirodzeného výskytu bežným a všeobecne rozšíreným vtákom a celosvetová organizácia BirdLife International, ktorá každoročne hodnotí stav populácie vtáčích druhov ho nepovažuje za ohrozený druh. Niektoré menej rozšírené poddruhy sú vzhľadom na výskyt čierneho obchodu s vtáctvom v stave ohrozenia. 

V 60. rokoch boli loriovia, ktorí sa dostali do voľnej prírody z univerzity v Západnej Austrálii v označení ako škodcovia. Loriovia introdukovaní na Novom Zélande hlavne v okolí jeho metropoly Aucklandu boli novozélandským úradom pre ochranu prírody tiež deklarovaní ako škodcovia. Za likvidáciu úrody kŕdľami týchto papagájov sú považovaní za škodcov aj pestovateľmi ovocia.

## Galéria

Image:RainbowLorikeet.jpg|.
Image:RainbowLorikeet-Bh00_1.jpg|
Image:Rainbow_lorikeet_camoflaged.jpg|
Image:20050219_Chelsea_LorikeetInBanksia.jpg|
Image:RainbowLorikeet-SEQLD.jpg|
Image:RainbowLorikeetPosing.JPG|
Image:RainbowLorikeetsInPalmTree.JPG|
Image:LorikeetFeeding.jpg|
Image:Trichoglossus moluccanus, pair, Western Australia.jpg|
Image:Rainbow Lorikeet in flight.jpg|
Image:rainbowlori.jpg|
Image:Flock-of-Rainbow-Lorikeets.JPG|
Image:Rainbow Lorikeet Trichoglossus haematodus Perched 1900px.jpg
Image:Rainbow Lorikeet Trichoglossus haematodus Closeup 2400px.jpg|
Image:Rainbow Lorikeet Trichoglossus haematodus Back 2120px.jpg|
Image:Green-naped Lorikeet underwing plumage.JPG|


## Referencie

## Pozri aj
* Loriorodé

## Iné projekty

Kategória:Papagájovité